|  |  |  |
| --- | --- | --- |
| ad_usum_logo_1.jpg | Ad usum, n.o. - Centrum sociálnych služieb | Ev. č.: SM 07 |
| **Interný dokument – Smernica** | Výtlačok č. 1 |

**S M E R N I C A**

riaditeľa Centra sociálnych služieb

v súvislosti s ochorením COVID-19 spôsobený koronavírusom SARS-CoV-2

|  |  |  |  |
| --- | --- | --- | --- |
| Verzia | 01 | Platná od | 06. 03. 2020 |
| Počet strán |  | Registratúrna značka |  |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno | Mgr. Ing. Bohuš Kubiš | Mgr. Erika Bokros | Mgr. Ing. Bohuš Kubiš |
| Funkcia | Riaditeľ CSS | Manažér kvality | Riaditeľ CSS |
| Dátum | 05. 03. 2020 | 06. 03. 2020 | 06. 03. 2020 |
| Podpis |  |  |  |

1. **ÚČEL SMERNICE**
2. Postupným a masívnym rozširovaním ochorenia COVID-19 spôsobeným koronavírusom SARS-CoV-2 hlavne v okolitých štátoch, je veľká pravdepodobnosť jeho rozšírenie aj na Slovensko.
3. Najrizikovejšou skupinou, u ktorej najčastejšie dochádza jej následkom k úmrtiu sú osoby dôchodkového veku a osoby trpiace chorobami. Do tejto skupiny spadajú naši klienti.
4. Smernica upravuje postupy k zabezpečeniu prevencie pred rozšírením koronavírusu do Centra sociálnych služieb a ochranu klientov a zamestnancov pred týmto ochorením.
5. **CHARAKTERISTIKA OCHORENIA**
6. Koronavírus SARS-CoV-2 spôsobuje akútny respiračný syndróm.
7. Ochorenie sa prejavuje najmä kašľom, dýchavičnosťou, horúčkou, zápalom pľúc, v prípade komplikácií môže skončiť úmrtím.
8. Bol potvrdený prenos koronavírusu SARS-CoV-2 z človeka na človeka.
9. Inkubačný čas je 2 až 14 dní.
10. **VYSVETLENIE ZÁKLADNÝCH POJMOV**
11. **Definícia prípadu – osoba podozrivá z ochorenia vyžadujúci si laboratórnu diagnostiku je**
12. pacient s akútnou infekciou dýchacích ciest (náhly nástup aspoň jedného z nasledujúcich symptómov: kašeľ, horúčka, dýchavičnosť) a bez inej etiológie, ktorá by plne vysvetľovala klinický obraz a s anamnézou cestovania alebo pobytu v krajine/oblasti s lokálnym prenosom alebo prenosom v komunite počas 14 dní pred objavením sa symptómov,
13. pacient s akútnym respiračným ochorením, ktorý bol v posledných dňoch pred objavením sa symptómov v úzkom kontakte s potvrdeným alebo pravdepodobným prípadom COVID-19,
14. pacient so závažnou akútnou respiračnou infekciou (horáčka a aspoň jeden príznak respiračného ochorenia (napr. kašeľ, dýchavičnosť) a vyžadujúci hospitalizáciu a bez ďalšej etiológie, ktorá by plne vysvetľovala klinický obraz.

Po hlásení lokálneho prenosu alebo prenosu v komunite v krajine alebo oblasti sa za osoby podozrivé z ochorenia považujú všetci pacienti, ktorí majú príznaky akútnej respiračnej infekcie potvrdené VLD/VLDD alebo na ambulancii pohotovostnej služby.

1. **Definícia osôb v kontakte (osôb podozrivých z nákazy)**

Za osobu v kontakte sa považuje osoba bez symptómov ochorenia, ktorá bola alebo mohla byť v kontakte s pravdepodobným alebo potvrdeným prípadom ochorenia COVID-19.

1. **Osoba v úzkom kontakte (vysoké riziko expozície):**

Za osobu v úzkom kontakte s pravdepodobným alebo potvrdeným prípadom ochorenia COVID-19 sa považuje:

* osoba žijúca v rovnakej domácnosti ako prípad COVID-19,
* osoba, ktorá bola v priamom fyzickom kontakte s prípadom COVID-19(napr. podanie rúk),
* osoba, ktorá má nechránený priamy kontakt s infekčnými sekrétmi prípadu COVID-19 (napr. kašľaním, dotykom použitých papierových vreckoviek),
* osoba, ktorá mala osobný kontakt s prípadom COVID-19 do 2 metrov a viac ako 15 minút,
* osoba, ktorá bola v uzavretom priestore (napr. čakáreň) s prípadom COVID-19 najmenej 15 minút a vo vzdialenosti menšej ako 2 metre.

1. **Osoba v bežnom kontakte (nízke riziko expozície):**

Za osobu v bežnom kontakte s pravdepodobným alebo potvrdeným prípadom ochorenia COVID-19 sa považuje:

* osoba, ktorá bola v uzavretom priestore s prípadom COVID-19 menej ako 15 minút alebo bola vzdialená viac ako 2 metre,
* osoba, ktorá bola v priamom kontakte (tvárou v tvár) s prípadom COVID-19 menej ako 15 minút a bola vzdialená menej ako 2 metre,
* osoba, ktorá cestovala spolu s prípadom COVID-19 akýmkoľvek spôsobom prepravy.

1. **Protiepidemické opatrenia pre osoby v kontakte s prípadom COVID-19**

Protiepidemické opatrenia pre kontaktné osoby sú založené na najnovších dostupných znalostiach, ako je:

* inkubačný čas ochorenia COVID-19 je 2 – 14 dní,
* za najviac infekčnú sa považuje osoba s prítomnými klinickými príznakmi. Predpokladá sa, že osoba je infekčná pred nástupom prvých príznakov,
* predpokladá sa prenos najmä vzdušnou cestou. Fekálno-orálny prenos nie je vylúčený.na základe dostupných informácií sa predpokladá nozokomiálne šírenie ochorenia na COVID-19 v zdravotníckych zariadeniach, kde je potrebné dodržiavať ďalšie protiepidemické opatrenia.

1. **Protiepidemické opatrenia vykonávané u osôb v úzkom kontakte:**

* dĺžka trvania protiepidemických karanténnych opatrení (lekársky dohľad, zvýšený zdravotný dozor, karanténa) je 14 dní od ostatného kontaktu s prípadom COVID-19 a nariaďuje ich príslušný RÚVZ,
* nariadené denné sledovanie príznakov typických pre ochorenie spôsobené koronavírusom SARS-CoV-2 (náhly nástup aspoň jedného z týchto príznakov: kašeľ, dýchavičnosť, horúčka)
* zákaz sociálnych kontaktov (napr. centra sociálnych služieb),
* zákaz cestovania,
* izolácia v domácom alebo nemocničnom prostredí podľa individuálneho posúdenia typu domácnosti (možnosť zdržiavania sa v samostatnej izbe, prítomnosť osôb s rizikovými faktormi), schopnosť dodržiavať režimové opatrenia a pod.,
* obmedzenie pracovnej činnosti,
* v prípade objavenia sa príznakov okamžité telefonické hlásenie ošetrujúcemu lekárovi.

Nariadenie protiepidemických karanténnych opatrení je možné vykonať podľa individuálnej situácie.

1. **Protiepidemické opatrenia vykonávané u osôb v bežnom kontakte:**

* pri bežnom kontakte sa osoba sama sleduje 14 dní od ostatného kontaktu s prípadom ochorenia COVID-19,
* osoba sama sleduje vznik klinických príznakov typických pre ochorenie COVID-19 (náhly nástup aspoň jedného z týchto príznakov: kašeľ, dýchavičnosť, horúčka),
* v prípade objavenia sa príznakov okamžite telefonicky hlási ošetrujúcemu lekárovi, ktorý následne postupuje podľa pokynov hlavného hygienika SR.

**Ak sa za 14 dní od ostatnej expozície nevyskytnú u týchto kontaktov žiadne klinické príznaky, osoby sa ďalej nepovažujú za rizikové.**

1. **PREVENTÍVNE OPATRENIA CENTRA SOCIÁLNYCH SLUŽIEB**

**Všetci zamestnanci sú povinní dodržiavať nasledovné opatrenia.**

**Pri príchode do zamestnania:**

1. prezliecť a prezuť sa v šatni pre zamestnancov. Všetky osobné veci odložiť do pridelenej skrine,
2. vykonať základnú hygienu a dezinfekciu rúk v priestoroch šatne,
3. až po splnení bodu 1. a 2. presunúť sa na svoje pracovisko,
4. zamestnanci vedenia CSS vykonať základnú hygienu a dezinfekciu rúk v priestoroch svojich kancelárií a až potom začať svoju prácu.

**Počas výkonu práce:**

1. Vo zvýšenej miere dodržiavať trvalo platné hygienické opatrenia na ochranu klientov ako aj na vlastnú ochranu, po jednotlivých úkonoch vykonávať hygienu rúk s použitím mydla, v prípade potreby dezinfekciu rúk.
2. Pri práci používať vhodné osobné ochranné pracovné prostriedky.
3. Prevádzkový úsek vykoná okrem bežných úloh vždy na začiatku pracovnej zmeny a pred jej ukončením dezinfekciu podláh chodieb a spoločných priestorov (ambulancie, jedáleň, spoločenské miestnosti) a dezinfekciu kľučiek na dverách. V pracovných dňoch v popoludňajších hodinách vykonajú dezinfekciu podláv všetkých kancelárií.
4. Ošetrovateľský a opatrovateľský úsek prísne dodržuje Hygienický režim klientov. V prípade potvrdenia výskytu ochorenia COVID-19 na Slovensku obmedziť návštevu lekára na telefonický kontakt. V prípade ohrozenia života klienta konzultovať telefonicky a postupovať podľa pokynov lekára.
5. Zamestnanci vedenia CSS obmedzia prijímanie návštev v priestoroch zariadenia iba na zabezpečenie chodu zariadenia. Návštevu vpustia do priestorov zariadenia iba v nevyhnutnom prípade. Návštevu pred vpustením do priestorov zariadenia poučia o prijatých opatreniach, zistia, či tieto osoby za posledných 14 dní neboli v oblasti potvrdeného výskytu ochorenia COVID-19.(v zahraničí, resp. na Slovensku), alebo či nie sú osobou v úzkom kontakte alebo osobou v bežnom kontakte. Ak sa potvrdí niektorá skutočnosť z predošlej vety, návšteve je zákaz vstupu do priestorov zariadenia. Pred zistení daných skutočností nepodávať návštevám ruku a dodržiavať bezpečnú vzdialenosť (2 metre).

**Návštevy klientov a zamestnancov sú prísne zakázané, zakázané je aj preberanie akýchkoľvek balíčkov!**

Návštevám neotvárať dvere!

**Ak sa zamestnanec CSS vrátil z rizikovej oblasti alebo je osobou v úzkom kontakte alebo osobou v bežnom kontakte, zakazuje sa mu vstup do priestorov zariadenia po dobu inkubačnej doby - 14 dní (napr. čerpanie neplateného voľna).**

Rozdeľovník

|  |  |  |  |
| --- | --- | --- | --- |
| **Výtlačok** | **Miesto** | **Dátum prevzatia** | **Podpis** |
| Originál č. 1 | Manažér kvality |  |  |
| Originál č. 2 | Vedúca sestra - amb B |  |  |
| Originál č. 3 | Vedúca sestra - amb C |  |  |
| Originál č. 4 | Ekonóm |  |  |